 Hasa-yeeshee, Wasiirka Wasaaradda Waxbarashada Iyo Tacliinta Sare Ee Somaliland Cabdillaahi Ibraahim Habbane Cabdillaahi-Dheere, oo Wargeyska Himilo khadka taleefanka ku waydiiyey waxa ka jira Heshiiska Dawladda Soomaaliya sheegtay inuu dhigayo in la mideeyo imtixaannaadka Shahaadiga ah Sannadka 2017-ka, ayaa ku jawaabay, Somaliland iyo Soomaaliya, waxa kaliya oo innaga dhexeeyaa waa Diinta, waayo, isku Manhaj ma nihin, isku siyaasad Waxbarashana ma nihin, waxaynu ku kala duwanahay, siyaasadda Waxbarashada Soomaaliya waxa xukuma Dallado iyo Wadaaddo, Somaliland-na Siyaasadda Waxbarashada waxa xukuma Dawladda. 